Jövő évtől a szociális segélyt és a családi pótlékot felváltja az inklúziós minimumjövedelem (VMI) 2024. január 1-jétől a szociális segélyt és a családi pótlékot felváltja az inklúziós minimum jövedelem. Az új rendelkezések értelmében, 2023 decemberétől kezdődően azok az akosfalvi lakhellyel vagy tartózkodási hellyel rendelkező személyek, akik jelenleg szociális segélyben és/vagy családi pótlékban részesülnek, valamint azok is, akik megfelelnek az jogszabályban előírt feltételeknek, az inklúziós minimumjövedelemre igénylést nyújthatnak be az akosfalvi Polgármesteri Hivatal Szociális Segély és Gyámhatósági Osztályához hétfőn, kedden, csütörtökön és pénteken 10-13, szerdán 10-17 óra között.

Az inklúziós minimumjövedelem az állam által a minimális életszínvonal biztosítása, valamint a gyermekek elszegényedésének megelőzése és az oktatási rendszerben való részvételük ösztönzése érdekében nyújtott pénzügyi támogatás, amely két összetevőből áll: a) a felzárkóztatási (inklúziós) támogatás – a családok esetében havi 275 lejnél, illetve a legalább 65 éves egyedülálló személy esetében havi 400 lejnél alacsonyabb jövedelem esetén nyújtott pénzügyi támogatás a napi létszükséglet biztosítása érdekében; b) a gyermekes családoknak nyújtott támogatás – a 700 lej/hó alatti jövedelemmel rendelkező családoknak nyújtott pénzügyi támogatás, amelyek eltartásában egy vagy több, 18 év alatti gyermek van, a gyermekek elszegényedésének megelőzése és az oktatási rendszerben való részvételük ösztönzése érdekében.

 A VMI hatályba lépésével, azaz 2024. január 1-jén a szociális segély és a családi pótlék megszűnik, de az idei év végéig a meglévő szociális támogatások érvényben maradnak. Az inklúziós minimumjövedelem igényléséhez szükséges dokumentumok a következők:

 - Kérvény (szabványos formanyomtatvány); - Saját felelősségre tett nyilatkozat;

- Fizetési kötelezettségvállalás (olyan esetekre, amikor a jogosultságot tévesen ítélték oda);

 - A kérelmező és a családtagok személyi igazolványa;

- Igazolás valamennyi jövedelemforrásról;

 - Születési anyakönyvi kivonat minden egyes gyermek esetében;

- Halotti anyakönyvi kivonat minden elhunyt családtag esetében;

- A 3-16 éves gyermekek beiskolázásának igazolása;

- A kérelmező és családja helyzetére vonatkozó egyéb dokumentumok (pl. örökbefogadás, nevelőszülőség, gyámság/vagyonügyi képviselő, eltűntnek nyilvánított, előzetes letartoztatásban lévő vagy szabadságvesztés büntetését töltő házastárs stb.)

Az inklúziós minimumjövedelemben részesülő munkaképes személyek kötelesek havonta közmunkát végezni, a területi munkaügyi hivatalokon keresztül munkát keresni és igazolni, hogy ezeket megtették.

Amennyiben a kedvezményezetteknek gyermekeik vannak, azt is igazolniuk kell, hogy azok oktatási intézménybe járnak. Azon családok esetében, ahol az egyes családtagok jövedelme havi 275 lej alatt van, a maximális támogatás 428 lej lesz; egyszülős családok esetében ez 480 lejre emelkedik.

 Ha az egyes családtagok jövedelme meghaladja a 275 lejt, de nem haladja meg a 700 lejt, a maximálisan kapott összeg kétszülős családok esetében 340 lej, egyszülős családok esetében pedig 430 lej.

Az inklúziós minimumjövedelem kérelmezéséhez szükséges formanyomtatványok akosfalvi község Polgármesteri Hivatal Szociális Segély és Gyámhatósági Osztályán igényelhetők, ugyanitt nyújtanak bővebb tájékoztatást is.